Башҡортостандың мәҙәниәт министры Әминә Шафиҡова , Заһир Исмәғилев исемендәге Өфө дәүләт сәнғәт институты ректоры Әминә Әсфәндиәрова , республиканың халыҡ артистары Асҡар һәм Илдар Абдразаҡовтар , Татарстан Республикаһының атҡаҙанған артисы Рэм Урасин , Башҡортостандың атҡаҙанған артисы , Париж юғары музыка мәктәбен тамамлаған Рөстәм Хәмиҙуллин , Башҡортостандың халыҡ артисы , Бостон балеты солисы Роман Рыкин кеүек танылған артистар , музыканттар һәм йәмәғәт эшмәкәрҙәре , шулай уҡ бик күп сағыу , талантлы артистар , музыканттарҙың ижад юлы тап ошо « Яңы исемдәр » республика хәйриә программаһында сығыш яһауҙан башланды . Бөгөн улар Башҡортостанда һәм Рәсәйҙә генә түгел , донъяла киң билдәлелек яулай .